Studieforbundet kultur og tradisjon

Studieforbundet kultur og tradisjon (tidligere Folkekulturforbundet) er en ideell organisasjon etablert i 1997. Det er et studieforbund for medlemsorganisasjonene som arbeider med voksenopplæring i uttrykksformer knyttet til folkelig kultur, som for eksempel husflid, folkedans, revy- og teater, kulturtradisjoner, kulturminnevern, kystkultur og lokalhistorie. 

Hovedkontoret for Studieforbundet kultur og tradisjon ligger i Vågå kommune. De samarbeider med organisasjonene Voksenopplæringsforbundet (VOFO) og Förbundet Nordisk Vuxenupplysning (FNV). Studieforbundet kultur og tradisjon er medlem av Frivillighet Norge.

 Virksomhet 
Studieforbundet kultur og tradisjons oppgave er å sørge for å skape best mulige forhold for opplæringsvirksomhet i organisasjonene. Deres visjon er at det skal være mulig for alle som bor i Norge å bli kjent med og lære kulturuttrykk og folkelige tradisjoner i skapende og trygge fellesskap. 

Studieforbundet kultur og tradisjon mottar tilskudd fra Kulturdepartementet, og formidler tilskuddet til opplæring i medlemsorganisasjonene. Midlene brukes til kurs i alle ledd i medlemsorganisasjonene som driver opplæring. Studieforbundet arbeider etter voksenopplæringsloven og Forskrift om studieforbund godkjent av Kultur- og likestillingsdepartementet. I tillegg til arbeidet mot medlemsorganisasjonene jobber Studieforbundet med høringssvar, uttalelser og innspill til ulike politiske parti, myndigheter og aktører. 

Studieforbundet kultur og tradisjon har flere ganger mottatt økonomisk støtte fra Sparebankstiftelsen DNB. Regionale prosjekt som har mottatt støtte er TREseminaret i Oppland som mottok 50 000 kr i 2020. Nasjonale prosjekt som har mottatt støtte er blant annet inkluderingsprogrammet Åpent for alle som mottok 2 100 000 kr i 2022 og lederprogrammet Styrk ildsjelene som mottok 800 000 kr i 2023.

Ifølge Voksenopplæringsforbundets statistikk arrangerte Studieforbundets medlemmer i 2023 over 7 347 kurs, totalt 216 935 timer for 62 194 kursdeltakere.

Medlemskap
Medlemmer i Studieforbundet kultur og tradisjon er ideelle organisasjoner med minst 500 studietimer i gjennomsnitt de siste tre årene. Medlemsorganisasjonene per april 2024 er:
Blues Factory AS
Båtlaget Braute
Det islamske forbundet – Rabita
Fekteklubben Frie Duellister
Folkeakademienes landsforbund
Forbundet KYSTEN
Forbundet for Norske Museumsvenner
Foreningen Numedal middelaldersenter
Fortidsminneforeningen
Frilynt Norge
Human-Etisk Forbund
Hålogaland Amatørteaterselskap (HATS)
Internasjonal Folkedans i Norden (IFIN)
Knipleforeningen i Norge
Kven Østlandet
Landsforbundet av Motorhistoriske Kjøretøyklubber (LMK)
Landslaget for lokalhistorie
Memoar
Møre Frie Vikingar
Nettverk for regionale teaterråd
Nordenfjeldske Fibershed
Noregs Mållag
Noregs Ungdomslag
Norges bygdekvinnelag
Norges Husflidslag
Norges linforening
Norsk Amatørteaterforbund
Norsk Filatelistforbund
Norsk Quilteforbund
Norsk Selskap for Fotografi
Norsk strikkeforbund
Norsk folkedraktforum
Norske Historiske Spel
Norske kveners forbund
Organisasjon for Film- og Scenekjempere i Norge (OFFSCEN)
Seniordans Norge
Skogfinneforeningen
Slekt og data
Stiftelsen Norsk Kulturarv
Stiftinga Vestnorsk Kulturakademi
Vestlandske Teatersenter
Viken Viking- og Middelalderarv
Vikinger i Vestfold og Telemark
Yddir Vikinglag

 Tidligere medlemmer 

Fantasiforbundet
Foreningen Norske Historiske Festivaler
Háleyg Vikingmarked
Kringkastingsringen
Lofoten Vikinglag
Nordfjord Vikinglag
Norges museumsforbund
Norsk Forening for Fartøyvern
Norsk Frilynt Ungdomsforbund.
Norsk Målungdom
Organisasjonen Landsbyen
Oseberg tekstilgruppe
Oslo amatørbryggerlaug
Ravn formidling

 Referanser 

Eksterne lenker

 Voksenopplæringsforbundet: Studieforbund

Kategori:Norske kulturorganisasjoner